b'\n_START_ARTICLE_\nNildeltaet\n_START_PARAGRAPH_\nNildeltaet (arabisk: \xd8\xaf\xd9\x84\xd8\xaa\xd8\xa7 \xd8\xa7\xd9\x84\xd9\x86\xd9\x8a\xd9\x84) er det brede elvedeltaet i det nordlige Egypt der floden Nilen sprer seg og munner ut i Middelhavet. Dette er et av verdens st\xc3\xb8rste elvedeltaer. Deltaet begynner nord for Kairo og strekker seg fra Alexandria i vest til Port Said i \xc3\xb8st, og utgj\xc3\xb8r over 230 km av middelhavskysten. Lengden fra nord til s\xc3\xb8r er ca. 160 km. _NEWLINE_Nilen danner et bueformet delta som, sett fra oven ligner en trekant eller silhuetten av en vifte. Dette er et rikt jordbruksomr\xc3\xa5de med h\xc3\xb8y befolkningstetthet.\n_START_SECTION_\nKlima\n_START_PARAGRAPH_\nNildeltaet har et subtropisk klima karakterisert med meget lite regn. Den gjennomsnittlige \xc3\xa5rlige nedb\xc3\xb8r er p\xc3\xa5 100-200 mm, hvor det meste faller i vinterm\xc3\xa5nedene. M\xc3\xa5neden med mest nedb\xc3\xb8r er januar med gjennomsnittlig 18 mm nedb\xc3\xb8r. Den t\xc3\xb8rreste er juni med 1 mm nedb\xc3\xb8r._NEWLINE_Deltaets temperaturkurve n\xc3\xa5r i juli-august gjennomsnittlig 30\xc2\xb0C, men er m\xc3\xa5lt opp til 48\xc2\xb0C. Vintertemperaturen ligger vanligvis mellom 5\xc2\xb0C og 10 \xc2\xb0C. Kaldest er januar med opptil 12 \xc2\xb0C.'